„ Ég er almennt ekki fylgjandi boðum og bönnum , en ég tel ástæðu til að bregðast við hættunni , “ segir Hildur Björnsdóttir , borgarfulltrúi Sjálfstæðisflokksins , sem boðar að hún muni leggja fram tillögu í borgarstjórn Reykjavíkur um að börn , sem ekki eru bólusett , fái ekki leikskólavist , nema með einstökum undantekningum . Ástæðan er að mislingatilfellum hefur fjölgað verulega í Evrópu á árinu 2018 . Fyrstu sex mánuði ársins létust minnst 37 manns af völdum mislinga í álfunni . Flest dauðsfallanna áttu sér stað í Serbíu , eða 14. „ Ég mun flytja tillöguna í borgarstjórn . “ „ Mér finnst rétt að Reykjavíkurborg geri almennar bólusetningar að skilyrði við inntöku í leikskóla borgarinnar ( með einstaka undantekningum ) . Margar Evrópuþjóðir hafa brugðið á sama ráð . Þátttaka í almennum bólusetningum á Íslandi er ekki viðunandi að mati sóttvarnarlæknis . Minnki þátttaka enn frekar má búast við að hérlendis fari að breiðast út sjúkdómar sem ekki hafa sést um árabil . Mislingar eru sérstakt áhyggjuefni en samkvæmt WHO hafa mislingar náð gífurlegri útbreiðslu í Evrópu síðustu tvö ár , “ skrifar Hildur á Facebook-síðu sína . Sóttvarnarlæknir hefur tekið fram að höfnun á bólusetningum sé „ fremur sjaldgæf hér á landi “ . „ Miklu algengara er að skoðun í ung - og smábarnavernd falli niður af óljósum orsökum . Á undanförnu ári hefur verið lagt í vinnu við að auðvelda heilsugæslustöðvum að fylgjast með stöðu mála hjá þeim börnum sem eru skráð á stöðina og gefur það tækifæri til að kalla inn börn sem ekki hafa mætt í skoðun . Frekari úrbætur eru í undirbúningi til að auðvelda skráningu og fleira , “ sagði í yfirlýsingu frá sóttvarnalækni í júlí síðastliðnum . Hildur tekur fram að tillaga um útilokun óbólusettra barna frá leikskóla verði lögð fram á næstunni . „ Ég mun flytja tillöguna í borgarstjórn . “